In nomine Domini nostri Jesu Christi. Ego Tedo dono Deo et sanctis apostolis ejus Petro et Paulo, et ad locum Cluniacum, cui preest dunnus Odilo abba, unum campum in villa Domanglo, in agro Nuiriaco, qui terminatur a mane terra Sanctæ Mariæ, a media die via publica, a cirtio terra Sancti Petri, a sero de ipsa hereditate, pro remedio animæ meæ; et faciant a die presenti monachi jam dicti loci quicquid eis placuerit, nullo contradicente. Qui autem contradixerit, maledictus sit, et cogente potestate, solidos X componat. S. Teudonis, qui fieri et firmare rogavit. S. Landrici. S. Waldonis. S. Walterii. S. Adalgerii. Actum Cluniaco publice, mense maio, anno I Rotberti regis imperii.